RO
C 94/24
Jurnalul Oficial al Uniunii Europene
13.3.2023
Concluziile reclamantei — Declararea faptului că, întrucât a menținut în vigoare articolul 2 din Legea nr.
25/2018 din 14 iunie 2018, care adaugă alineatul (7) la articolul 25 din Legea nr.
31/2009 din 3 iulie 2009, în redactarea care rezultă din Legea nr.
40/2015, care prevede că „titularii unei licențe în construcții civile la care se referă anexa VI la Directiva 2005/36/CE (1) a Parlamentului European și a Consiliului din 7 septembrie 2005 privind recunoașterea calificărilor profesionale, astfel cum a fost modificată prin Directiva 2013/55/UE din 20 noiembrie 2013, care și-au început formarea în anii de studiu indicați de anexa respectivă și care dovedesc că, în conformitate cu Decretul nr.
73/73 din 28 februarie 1973, au depus, între 1 noiembrie 2009 și 1 noiembrie 2017, un proiect arhitectonic care să fi obținut aprobarea municipală, vor putea elabora proiectele prevăzute în mod specific în acest decret, în condițiile stabilite în acesta și cu respectarea normelor legale în vigoare pentru activitate, rămânând însă obligați să respecte normele prezentei legi și, dacă este cazul, să facă dovada acestei respectări în fața entităților administrative competente”, Republica Portugheză nu și-a îndeplinit obligațiile care îi revin în temeiul articolului 49 alineatul (1), al anexei VI și al articolului 59 alineatul (3) din Directiva 2005/36/CE și al articolelor 45, 49 și 56 TFUE; — obligarea Republicii Portugheze la plata cheltuielilor de judecată.
Motivele și principalele argumente Inginerii ale căror diplome sunt enumerate în anexa VI la Directiva 2005/36/CE a Parlamentului European și a Consiliului din 7 septembrie 2005 privind recunoașterea calificărilor profesionale au dobândit dreptul de a realiza proiecte arhitectonice în toată Uniunea Europeană („drepturi dobândite”).
Inginerii pot dispune de drepturi dobândite numai dacă s-au format cel târziu în anul de studii indicat în anexa VI la directivă.
În 2018, Republica Portugheză a aprobat o lege (Legea nr.
25/2018 din 14 iunie 2018) care a restrâns în mod considerabil drepturile dobândite de acești ingineri, accesul la profesia de arhitect și libera circulație a persoanelor.
În special, articolul 2 din această lege: a.
Limitează drepturile dobândite la inginerii civili care și-au început formarea în anii de studiu indicați în directivă, astfel încât toți inginerii civili care și-au început formarea în anii de studiu anteriori sunt lipsiți de posibilitatea de a-și exercita drepturile dobândite. b.
Impune, în mod discriminatoriu și fără niciun temei în directivă, ca, pentru realizarea unui proiect arhitectonic, un inginer civil să fi depus, între 1 noiembrie 2009 și 1 noiembrie 2017, un proiect arhitectonic care să fi obținut aprobarea municipală.
Această cerință este deosebit de greu de îndeplinit întrucât, începând cu 2015, autoritățile locale portugheze refuză sistematic proiectele arhitectonice prezentate de ingineri care beneficiază de drepturi dobândite în temeiul Directivei 2005/36/CE.
La 24 ianuarie 2019, Comisia a trimis o scrisoare de punere în întârziere Republicii Portugheze.
În continuare, la 29 februarie 2020, a transmis un aviz motivat Republicii Portugheze, la care aceasta nu a răspuns.
(1)
JO 2005, L 255, p. 22, Ediție specială, 05/vol.
8, p. 3.
Recurs introdus la 23 decembrie 2022 de Trebor Robert Bilkiewicz împotriva Hotărârii Tribunalului (Camera a cincea) din 26 octombrie 2022 în cauza T-273/21, The Bazooka Companies/EUIPO (Cauza C-783/22 P) (2023/C 94/27) Limba de procedură: engleza Părțile Recurent: Trebor Robert Bilkiewicz (reprezentant: P. Ratnicki-Kiczka, avocat)